22011A0618(02)



PROTOKOL

između Europske unije, Europske zajednice, Švicarske Konfederacije i Kneževine Lihtenštajna o pristupanju Kneževine Lihtenštajna Sporazumu između Europske unije, Europske zajednice i Švicarske Konfederacije o pridruživanju Švicarske Konfederacije provedbi, primjeni i razvoju schengenske pravne stečevine

EUROPSKA UNIJA

i

EUROPSKA ZAJEDNICA

i

ŠVICARSKA KONFEDERACIJA

i

KNEŽEVINA LIHTENŠTAJN,

dalje u tekstu „ugovorne stranke”,

UZIMAJUĆI U OBZIR Sporazum potpisan 26. listopada 2004. između Europske unije, Europske zajednice i Švicarske Konfederacije o pridruživanju Švicarske Konfederacije provedbi, primjeni i razvoju schengenske pravne stečevine (1) (dalje u tekstu „Sporazum o pridruživanju”),

POZIVAJUĆI SE NA članak 16. Sporazuma o pridruživanju koji predviđa mogućnost da Kneževina Lihtenštajn navedenom Sporazumu o pridruživanju pristupi Protokolom,

UZIMAJUĆI U OBZIR zemljopisni položaj Kneževine Lihtenštajna,

UZIMAJUĆI U OBZIR tijesnu povezanost između Kneževine Lihtenštajna i Švicarske Konfederacije, koja se pokazuje na području bez kontrole na granicama između Kneževine Lihtenštajna i Švicarske Konfederacije,

UZIMAJUĆI U OBZIR želju Kneževine Lihtenštajna da u svim schengenskim zemljama uspostavi ili održi područje bez kontrole na granicama i zato se pridružuje schengenskoj pravnoj stečevini,

BUDUĆI DA su, Sporazumom koji je Vijeće Europske unije 18. svibnja 1999. sklopilo s Republikom Islandom i Kraljevinom Norveškom (2), te dvije države pridružene provedbi, primjeni i razvoju schengenske pravne stečevine,

BUDUĆI DA je poželjno da Kneževina Lihtenštajn pri pridruživanju provedbi, primjeni i razvoju schengenske pravne stečevine ima iste uvjete kao i Island, Norveška i Švicarska,

BUDUĆI DA bi između Europske unije, Europske zajednice, Švicarske Konfederacije i Kneževine Lihtenštajna trebalo sklopiti protokol kojim se za Lihtenštajn određuju prava i obveze slični pravima i obvezama koje su dogovorene između Vijeća Europske unije, s jedne strane, i Islanda i Norveške te Švicarske, s druge strane,

BUDUĆI DA se odredbe glave IV. Ugovora o osnivanju Europske zajednice i akata donesenih na temelju te glave ne primjenjuju za Kraljevinu Dansku u skladu s Protokolom o položaju Danske koji je priložen Ugovoru o Europskoj uniji i Ugovoru o osnivanju Europske zajednice te budući da na temelju odluka u vezi s razvojem schengenske pravne stečevine primjenom te glave koju je Danska prenijela u svoje domaće pravo mogu nastati samo obveze međunarodnog prava između Danske i ostalih državâ članica,

BUDUĆI DA Irska i Ujedinjena Kraljevina Velike Britanije i Sjeverne Irske sudjeluju u nekim odredbama schengenske pravne stečevine, u skladu s odlukama donesenim na temelju Protokola o uključivanju schengenske pravne stečevine u okvir Europske unije koji je priložen Ugovoru o Europskoj uniji i Ugovoru o osnivanju Europske zajednice (3),

BUDUĆI DA je potrebno osigurati da države pridružene Europskoj uniji u svrhu provedbe, primjene i razvoja schengenske pravne stečevine tu stečevinu također primjenjuju i u svojim međusobnim odnosima,

BUDUĆI DA je za neometano djelovanje schengenske pravne stečevine potreban istodoban početak primjene ovog Protokola i Sporazuma između različitih ugovornih stranaka koje su pridružene ili koje sudjeluju u provedbi i razvoju schengenske pravne stečevine kojom se uređuju njihovi međusobni odnosi,

UZIMAJUĆI U OBZIR Protokol o pristupanju Kneževine Lihtenštajna Sporazumu između Europske zajednice i Švicarske Konfederacije o kriterijima i mehanizmima za utvrđivanje države odgovorne za obradu zahtjeva za azil uloženog u jednoj državi članici ili u Švicarskoj (4),

UZIMAJUĆI U OBZIR povezanost između schengenske pravne stečevine i pravne stečevine Zajednice o utvrđivanju kriterija i mehanizama za utvrđivanje države odgovorne za obradu zahtjeva za azil uloženog u jednoj državi članici i o uspostavi sustava „Eurodac”,

BUDUĆI DA ta povezanost zahtijeva istodoban početak primjene schengenske pravne stečevine i pravne stečevine Zajednice o utvrđivanju kriterija i mehanizama za utvrđivanje države odgovorne za obradu zahtjeva za azil uloženog u jednoj državi članici i o uspostavi sustava „Eurodac”,

SUGLASILE SU SE:

Članak 1.

U skladu s člankom 16. Sporazuma između Europske unije, Europske zajednice i Švicarske Konfederacije o pridruživanju Švicarske Konfederacije provedbi, primjeni i razvoju schengenske pravne stečevine („Sporazum o pridruživanju”), Kneževina Lihtenštajn (dalje u tekstu „Lihtenštajn”) pristupa Sporazumu o pridruživanju u skladu s uvjetima utvrđenim u ovom Protokolu.

To pristupanje stvara uzajamna prava i obveze među ugovornim strankama u skladu s pravilima i postupcima utvrđenim u ovom Protokolu.

Članak 2.

1. Odredbe schengenske pravne stečevine navedene u Prilogu A i Prilogu B Sporazumu o pridruživanju, kako se primjenjuju za države članice Europske unije, Lihtenštajn provodi i primjenjuje pod uvjetima predviđenim u tim prilozima.

2. Osim toga, Lihtenštajn provodi i primjenjuje odredbe akata Europske unije i Europske zajednice navedene u Prilogu ovom Protokolu koje su zamijenile ili su dalje razvile odredbe schengenske pravne stečevine.

3. Ne dovodeći u pitanje članak 5., Lihtenštajn prihvaća, provodi i primjenjuje akte i mjere Europske unije i Europske zajednice kojima se mijenjaju ili razvijaju odredbe schengenske pravne stečevine, za koje se primjenjuju postupci iz Sporazuma o pridruživanju i iz ovog Protokola.

Članak 3.

Za Lihtenštajn se primjenjuju prava i obveze iz članka 3. stavaka od 1. do 4., članaka od 4. do 6., članaka od 8. do 10., članka 11. stavaka 2., 3. i 4. te članka 13. Sporazuma o pridruživanju.

Članak 4.

Zadaće predsjednika Mješovitog odbora, kako je osnovan člankom 3. Sporazuma o pridruživanju, na razini stručnjaka obavlja predstavnik Europske unije. Zadaće na razini viših dužnosnika i ministara obavljaju naizmjence po šest mjeseci predstavnik Europske unije i predstavnik vlade Lihtenštajna ili Švicarske.

Članak 5.

1. Donošenje novih akata ili mjera koje se odnose na stvari iz članka 2. pridržano je za nadležne institucije Europske unije. Podložno stavku 2. ovog članka, takvi akti ili mjere stupaju na snagu istodobno za Europsku uniju, Europsku zajednicu i njezine predmetne države članice i za Lihtenštajn, osim ako je u tim aktima ili mjerama određeno drukčije. U tom je smislu potrebno na odgovarajući način uzeti u obzir razdoblje koje Lihtenštajn u Mješovitom odboru navodi kao potrebno da ispuni svoje ustavne zahtjeve.

Ako sadržaj takvog akta ili mjere može za Lihtenštajn postati obvezujući tek nakon ispunjavanja ustavnih zahtjeva, Lihtenštajn o tome obavješćuje Vijeće i Komisiju u trenutku svoje obavijesti. Lihtenštajn odmah u pisanom obliku obavješćuje Vijeće i Komisiju o ispunjavaju svih ustavnih zahtjeva. Kad se ne zahtijeva referendum, obavijest se šalje najkasnije trideset dana od isteka roka za referendum. Ako se zahtijeva referendum, Lihtenštajn za svoju obavijest ima osamnaest mjeseci od datuma obavijesti Vijeća. Od datuma utvrđenog za početak stupanja na snagu akta ili mjere za Lihtenštajn i do dostavljanja obavijesti od strane Lihtenštajna da su ispunjeni ustavni zahtjevi, Lihtenštajn, kad je to moguće, privremeno provodi predmetni akt ili mjeru.

Ako Lihtenštajn ne može privremeno provoditi akt ili mjeru o kojoj je riječ te ako to prouzročuje poteškoće koje narušavaju funkcioniranje schengenske suradnje, stanje ispituje Mješoviti odbor. Europska unija i Europska zajednica mogu poduzeti razmjerne odgovarajuće mjere protiv Lihtenštajna kako bi osigurale neometano funkcioniranje schengenske suradnje.

3. Prihvaćanje od strane Lihtenštajna akata i mjera iz stavka 2. stvara prava i obveze između Lihtenštajna, s jedne strane, i Europske unije, Europske zajednice i državâ članica, u mjeri u kojoj ih ti akti i mjere obvezuju, i Švicarske s druge strane.

4. U slučaju da:

Smatra se da je ovaj Protokol prestao važiti, osim ako Mješoviti odbor u roku devedeset dana od detaljnog ispitivanja mogućnosti za nastavka Protokola, odluči drukčije. Prestanak važenja ovog Protokola ima pravni učinak 3 mjeseca od isteka roka od devedeset dana.

Nakon što Mješoviti odbor jednoglasno postigne dogovor o punom prihvaćanju i provedbi odgovarajućih odredaba novog akta ili mjere od strane Lihtenštajna, primjenjuju se stavak 2. točka (b), stavak 3. i stavak 4. Podaci iz stavka 2. prve rečenice točke (b) osiguravaju se u roku trideset dana od dogovora u Mješovitom odboru.

Članak 6.

Lihtenštajn pri ispunjavanju svojih obveza u vezi sa Schengenskim informacijskim sustavom, može za pristup tim sustavima upotrijebiti tehničku infrastrukturu Švicarske.

Članak 7.

Kad je riječ o administrativnim troškovima koji su povezani s provedbom ovog Protokola, Lihtenštajn godišnje pridonosi u opći proračun Europske unije 0,071 % iznosa u visini 8 100 000 EUR, uzimajući u obzir godišnju prilagodbu na temelju stope inflacije u Europskoj uniji.

Članak 8.

1. Ovaj Protokol ne utječe na Sporazum o Europskom gospodarskom prostoru ili na bilo koji drugi sporazum sklopljen između Europske zajednice i Lihtenštajna.

2. Ovaj Protokol ne utječe na Sporazume koji obvezuju Lihtenštajn, s jedne strane, ili jednu ili više državâ članica, s druge strane, ako su spojivi s ovim Protokolom. Ako su takvi Sporazumi nespojivi s ovim Protokolom, prevladava ovaj Protokol.

3. Ovaj Protokol ni na koji način ne utječe na buduće sporazume sklopljene između Lihtenštajna i Europske zajednice, ili Europske zajednice i njezinih državâ članica, s jedne strane, i Lihtenštajna, s druge strane, ili sporazume sklopljene na temelju članaka 24. i 38. Ugovora o Europskoj uniji.

4. Ovaj Protokol ne utječe na Sporazume između Lihtenštajna i Švicarske ako su spojivi s ovim Protokolom. Ako su takvi Sporazumi nespojivi s ovim Protokolom, prevladava ovaj Protokol.

Članak 9.

1. Ovaj Protokol stupa na snagu 1 mjesec od datuma na koji glavni tajnik Vijeća, koji je depozitar Sporazuma, utvrdi da su ispunjeni svi formalni zahtjevi u vezi s iskazivanjem suglasnosti ugovornih stranaka, ili u njihovo ime, da ih ovaj Protokol obvezuje.

2. Članci 1. i 4. i članak 5. stavak 2. točka (a) prva rečenica ovog Protokola te prava i obveze navedene u članku 3. stavcima od 1. do 4. i članci od 4. do 6. Sporazuma o pridruživanju privremeno se primjenjuju za Lihtenštajn od datuma na koji je Protokol potpisan.

3. Kad je riječ o aktima i mjerama donesenim nakon potpisivanja ovog Protokola, ali prije njegova stupanja na snagu, na dan početka stupanja na snagu ovog Protokola započinje teći tridesetodnevni rok iz članka 5. stavka 2. točke (a) posljednje rečenice.

Članak 10.

1. Odredbe iz članka 2. u Lihtenštajnu stupaju na snagu na datum koji odredi Vijeće, jednoglasnom odlukom svojih članova koji predstavljaju vlade onih državâ članica koje primjenjuju sve odredbe iz članka 2. nakon savjetovanja s Mješovitim odborom i nakon što se Vijeće uvjeri da je Lihtenštajn ispunio sve preduvjete za provedbu odgovarajućih odredaba.

Članovi Vijeća koji predstavljaju vlade Irske i Ujedinjene Kraljevine Velike Britanije i Sjeverne Irske uključeni su u donošenje te odluke u mjeri u kojoj se ona odnosi na odredbe schengenske pravne stečevine, i akte koji se na njoj temelje ili su s njom povezani, u kojima te države članice sudjeluju.

Članovi Vijeća koji predstavljaju vlade državâ članica, za koje se u skladu s njihovim Ugovorom o pristupanju primjenjuju samo neke odredbe iz članka 2., uključeni su u donošenje te odluke u mjeri u kojoj se ona odnosi na odredbe schengenske pravne stečevine koje se za te države članice već primjenjuju.

2. Provedba odredaba iz stavka 1. stvara prava i obveze između Švicarske i Lihtenštajna, s jedne strane, te između Lihtenštajna i Europske unije, Europske zajednice i državâ članica, ako je primjereno, u mjeri u kojoj ih te odredbe obvezuju, s druge strane.

3. Ovaj se Protokol primjenjuje samo ako se provode i Sporazumi iz članka 13. Sporazuma o pridruživanju koje Lihtenštajn još mora sklopiti.

4. Osim toga, ovaj se Protokol primjenjuje samo ako se provodi i Protokol između Europske zajednice, Švicarske Konfederacije i Kneževine Lihtenštajna o pristupanju Kneževine Lihtenštajna Sporazumu između Europske zajednice i Švicarske Konfederacije o kriterijima i mehanizmima za određivanje države odgovorne za obradu zahtjeva za azil koji je uložen u državi članici ili u Švicarskoj.

Članak 11.

1. Ovaj Protokol mogu otkazati Lihtenštajn ili Švicarska; otkazati ga može i Vijeće jednoglasnom odlukom svojih članova. O otkazu se obavješćuje depozitar, a otkaz stupa na snagu 6 mjeseci od obavijesti.

2. U slučaju otkaza ovog Protokola ili Sporazuma o pridruživanju od strane Švicarske ili u slučaju prestanka važenja Sporazuma o pridruživanju, za Švicarsku ostaju na snazi Sporazum o pridruživanju i ovaj Protokol s obzirom na odnose Europske unije i Europske zajednice, s jedne strane, i Lihtenštajna, s druge strane. U tom slučaju Vijeće nakon savjetovanja s Lihtenštajnom odlučuje o potrebnim mjerama. Međutim, te su mjere za Lihtenštajn obvezujuće samo ako ih Lihtenštajn prihvati.

3. Smatra se da je ovaj Protokol prestao važiti ako Lihtenštajn otkaže jedan sporazum iz članka 13. Sporazuma o pridruživanju koji je sklopio ili ako raskine Protokol iz članka 10. stavka 4.

Članak 12.

Ovaj je Protokol sastavljen u tri primjerka na bugarskom, češkom, danskom, nizozemskom, engleskom, estonskom, finskom, francuskom, njemačkom, grčkom, mađarskom, talijanskom, latvijskom, litavskom, malteškom, poljskom, portugalskom, rumunjskom, slovačkom, slovenskom, španjolskom i švedskom jeziku, od kojih je svaki jednako vjerodostojan.

U potvrdu toga dolje potpisani punomoćnici potpisali su ovaj akt.

Съставено в Брюксел на двадесет и осми февруари две хиляди и осма година.

Hecho en Bruselas, el veintiocho de febrero de dos mil ocho.

V Bruselu dne dvacátého osmého února dva tisíce osm.

Udfærdiget i Bruxelles den otteogtyvende februar to tusind og otte.

Geschehen zu Brüssel am achtundzwanzigsten Februar zweitausendacht.

Kahe tuhande kaheksanda aasta veebruarikuu kahekümne kaheksandal päeval Brüsselis.

Έγινε στις Βρυξέλλες, στις είκοσι οκτώ Φεβρουαρίου δύο χιλιάδες οκτώ.

Done at Brussels on the twenty-eighth day of February in the year two thousand and eight.

Fait à Bruxelles, le vingt-huit février deux mille huit.

Fatto a Bruxelles, addì ventotto febbraio duemilaotto.

Briselē, divtūkstoš astotā gada divdesmit astotajā februārī.

Priimta du tūkstančiai aštuntų metų vasario dvidešimt aštuntą dieną Briuselyje.

Kelt Brüsszelben, a kétezer-nyolcadik év február huszonnyolcadik napján.

Magħmul fi Brussell, fit-tmienja u għoxrin jum ta’ Frar tas-sena elfejn u tmienja.

Gedaan te Brussel, de achtentwintigste februari tweeduizend acht.

Sporządzono w Brukseli dnia dwudziestego ósmego lutego roku dwa tysiące ósmego.

Feito em Bruxelas, em vinte e oito de Fevereiro de dois mil e oito.

Încheiat la Bruxelles, la douăzeci și opt februarie în anul două mii opt.

V Bruseli dňa dvadsiateho ôsmeho februára dvetisícosem.

V Bruslju, dne osemindvajsetega februarja leta dva tisoč osem.

Tehty Brysselissä kahdentenakymmenentenäkahdeksantena päivänä helmikuuta vuonna kaksituhattakahdeksan.

Som skedde i Bryssel den tjugoåttonde februari tjugohundraåtta.

За Европейския съюз Por la Unión Europea Za Evropskou unii For Den Europæiske Union Für die Europäische Union Euroopa Liidu nimel Για την Ευρωπαϊκή Ένωση For the European Union Pour l'Union européenne Per l'Unione europea Eiropas Savienības vārdā Europos Sajungos vardu Az Európai Unió részéről Għall-Unjoni Ewropea Voor de Europese Unie W imieniu Unii Europejskiej Pela União Europeia Pentru Uniunea Europeană Za Európsku úniu Za Evropsko unijo Euroopan unionin puolesta På Europeiska unionens vägnar

За Европейската общност Por la Comunidad Europea Za Evropské společenství For Det Europæiske Fællesskab Für die Europäische Gemeinschaft Euroopa Ühenduse nimel Για την Ευρωπαϊκή Κοινότητα For the European Community Pour la Communauté européenne Per la Comunità europea Eiropas Kopienas vārdā Europos bendrijos vardu Az Európai Közösség részéről Għall-Komunità Ewropea Voor de Europese Gemeenschap W imieniu Wspólnoty Europejskiej Pela Comunidade Europeia Pentru Comunitatea Europeană Za Európske spoločenstvo Za Evropsko skupnost Euroopan yhteisön puolesta På Europeiska gemenskapens vägnar

За Конфедерация Швейцария Por la Confederación Suiza Za Švýcarskou konfederaci For Det Schweiziske Forbund Für die Schweizerische Eidgenossenschaft Šveitsi Konföderatsiooni nimel Για την Ελβετική Συνομοσπονδία For the Swiss Confederation Pour la Confédération Suisse Per la Confederazione svizzera Šveices Konfederācijas vārdā Šveicarijos Konfederacijos vardu A Svájci Államszövetség részéről Għall-Konfederazzjoni Żvizzera Voor de Zwitserse Bondsstaat W imieniu Konfederacji Szwajcarskiej Pela Confederação Suíça Pentru Confederația Elvețiană Za Švajčiarskou konfederáciu Za Švicarsko konfederacijo Sveitsin valaliiton puolesta För Schweiziska edsförbundet